
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 136
din 8 iulie 2014
privind aprobarea organizării şi susţinerii unor reprezentaţii medievale de animaţie de către Ordinul Cavalerilor Lup, în  Cetatea Medievală Sighişoara, în  perioada august – octombrie 2014 

Consiliul Local al Municipiului Sighişoara, întrunit în şedinţă extraordinară;
Luând act de proiectul de hotărâre şi de referatul de aprobare al Primarului municipiului, în calitate de iniţiator, înregistrat cu nr. 14577/III/2.07.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, Legea administraţiei publice locale, republicată, cu modificările şi completările ulterioare;

Văzând adresa Asociaţiei Culturale Teatrul Scena, înregistrată la Municipiul Sighişoara cu nr. 14.383/30.06.2014, cu referire la organizarea, în parteneriat, cu Municipiul Sighişoara a unui număr de 10 (zece) reprezentaţii medievale de animaţie, în perioada august – octombrie 2014, precum şi participarea cu sprijin financiar şi logistic – constând în punerea la dispoziţie, cu titlu gratuit, a terenului aparţinând domeniului public din Cetatea Medievală (pieţele şi străzile) - la organizarea şi defăşurarea acestei manifestări artistice şi culturale; 

Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Luând în considerare faptul că Direcţia Economică din cadrul Municipiului Sighişoara a confirmat existenţa disponibilităţii bugetare a Muzeului de Istorie Sighişoara, constând în suma de 20.000 lei, ce se poate acorda pentru susţinerea reprezentaţiilor medievale de animaţie de către Ordinul Cavalerilor Lup, în Cetatea Medievală Sighişoara, în perioada august – octombrie 2014;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere şi existenţa resurselor financiare la bugetul Muzeului de Istorie Sighişoara pentru suţinerea şi desfăşurarea celor 10 (zece) reprezentaţii medievale de animaţie de către Ordinul cavalerilor Lup, în Cetatea Medievală Sighişoara, în perioada august – octombrie 2014;   

Având în vedere Raportul de specialitate comun nr. 14580/III/2.07.2014 al Serviciului Relaţii Publice şi al Muzeului de Istorie Sighişoara, prin care se jutifică necesitatea şi oportunitatea organizării şi suţinerii unor reprezentaţii medievale de animaţie de către Ordinul Cavalerilor Lup, în Cetatea Medievală Sighişoara, în perioada august – octombrie 2014, îndeplinindu-se prevederile legale în acest sens;
Având în vedere avizele favorabile ale comisiei de comerţ şi comisiei sociale;

În temeiul art. 36 alin. 2 lit. „c” şi „d”, alin. 6 lit. „a” pct. 1 şi 4, alin. 9, art. 45 alin. 3, art.115 alin. 1 lit. „b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă organizarea unui număr de 10 (zece) reprezentaţii medievale de animaţie ce vor fi susţinute de către Ordinul Cavalerilor Lup, în Cetatea Medievală Sighişoara, în perioada august – octombrie 2014, în parteneriat, încheiat între Municipiul Sighişoara şi Asociaţia Culturală Teatrul Scena.
Art.2.
Se aprobă alocarea sumei de 20.000 lei din bugetul Muzeului de Istorie Sighişoara pentru susţinerea şi desfăşurarea celor 10 (zece)  reprezentaţii medievale de animaţie de către Ordinul cavalerilor Lup, în Cetatea Medievală Sighişoara, în perioada august – octombrie 2014, sumă ce va fi plătită în baza comenzilor şi/sau contractelor de achiziţii, după caz, încheiate în acest sens între Municipiul Sighişoara şi Asociaţia Culturală Teatrul Scena.
Art.3. Se aprobă punerea la dispoziţie, cu titlul gratuit, a terenului aparţinând domeniului public din Cetatea Medievală (străzile şi pieţele) pentru organizarea unui număr de 10 (zece) reprezentaţii medievale de animaţie de către Ordinul Cavalerilor Lup, în perioada august – octombrie 2014.
Art.4. Se aprobă încheierea acordului de parteneriat între Municipiul Sighişoara şi Asociaţia Culturală Teatrul Scena, conform anexei, care face parte integrantă din prezenta hotărâre. 
Art.5. Se împuterniceşte Primarul municipiului Sighişoara, Ioan-Dorin Dăneşan, cu semnarea acordului de parteneriat între Municipiul Sighişoara şi Asociaţia Culturală Teatrul Scena, prevăzut la art. 4 din prezenta hotărâre.
Art.6. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Serviciul Relaţii Publice, Direcţia Economică, Biroul Achiziţii, Accesare Fonduri Europene şi Managementul Proiectelor, Muzeul de Istorie Sighişoara, Direcţia Administrarea Patrimoniului, Compartimentul Juridic din cadrul Municipiului Sighişoara şi Asociaţia Culturală Teatrul Scena.
Art.7. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Bontea Adrian 

  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul Relaţii Publice;

  1 ex. Biroul Achiziţii, Accesare Fonduri Europene şi Managementul Proiectelor;

  1 ex. Muzeul de Istorie Sighişoara;

  1 ex. Compartimentul Juridic; 

  1 ex. Direcţia Administrarea Patrimoniului ;
  1 ex. Asociaţia Culturală Teatrul Scena.

13 ex. 
A.F./G.V.
